**8. Circo**

Quérese informatizar a xestión dun circo que posúe un número de atraccións. Cada atracción leva un número de anos funcionando.

Dentro de cada atracción traballan distintos artistas durante un período de tempo. Interesa saber canto tempo estivo cada artista traballando en cada atracción.

Por outra banda, nas atraccións poden traballar animais ou non pero cada animal só pode traballar nunha única atracción. De cada animal interesa saber o seu nome, os anos que ten, o peso e a estatura.

A cada función acoden un número de espectadores ao día. Interesa almacenar esa información. Tamén se quere almacenar a ganancia que cada función proporciona.

**9. Camiño de Santiago**

Unha empresa decide implantar informáticamente todo o relacionado coa peregrinaxe no Camiño de Santiago, tendo en conta as seguintes consideracións:

Interesa almacenar información relativa ao NIF ou pasaporte, nome, apelidos e país de orixe de cada peregrino.

Un peregrino pode parar en distintos albergues un número de horas determinado. Nunca poderá superar as 24 horas no mesmo albergue.

É necesario coñecer todos os albergues nos que estivo un peregrino.

Cada albergue é atendido por varios empregados. É necesario gardar información ao respecto do nome, apelidos e teléfono de contacto de cada un. Cada empregado traballará nun único albergue.

Quérese coñecer por quen foi atendido cada peregrino tendo en conta que cada peregrino será atendido alomenos por un empregado.

Cada albergue ten un número de camas cunhas medidas (longo e ancho) determinadas. Interesa saber en que cama estivo cada peregrino.

**10. VideoClube**

Unha plataforma de video decidiu para mellorar o seu servizo, crear unha base de datos na que vai almacenar información referente ás películas que ofrece.

Cada película caracterízase polo seu título, nacionalidade, produtora e data de creación.

Nunha película participan actores e actrices principais e secundarios de distintas nacionalidades.

As películas teñen un director e interesa saber de que nacionalidade.

Por cada petición de visionado de cada película, o proceso é o seguinte: copiase a película nun servidor determinado e se asocia esa copia ó cliente peticionario, cada copia se numera correlativamente. O sistema determinará por cada cliente un máximo de 4 visionados á vez. Queremos almacenar o periodo no que foi visionada cada copia de unha película.

Os usuarios teñen que estar rexistrados é e obligatorio que un usuario sexa avalado por outro usuario, sendo necesario rexistrar esta información.

**11. TFC**

Unha escola de informática quere xerar un sistema para ter controlado nunha base de datos, todo o referente aos traballos de fin de carreira tanto no que se refire aos alumnos que os realizan, como aos profesores que os dirixen e os tribunais que os corrixen.

Polo tanto resulta de interese: Que os alumnos se definan polo seu número de matrícula, DNI e mailo seu nome.

Un alumno realiza, evidentemente, un só traballo de fin de carreira (TFC).

Os TFC defínense polo seu tema, por un número de orde e pola data de comezo. Un TFC determinado non pode ser realizado por varios alumnos pero pode haber TFC que non sexan escollidos por ninguén.

Un profesor defínese polo DNI, nome e enderezo e dirixe traballos de alumnos.

Un tribunal está formado por varios profesores, e os profesores poden formar parte de varios tribunais.

É de interese para o tribunal coñecer que alumno é o que se presenta, con que TFC, quen o dirixe e en que data o defendeu.

O tribunal defínese por un número de tribunal, o lugar do exame e polo número de compoñentes.

Á marxe disto, un alumno puido pertencer a algún grupo de investigación do que xurdira a idea do TFC. Eses grupos identifícanse por un número de grupo, o seu nome e mailo seu número de compoñentes. Un alumno non pode pertencer a máis dun grupo e non é de interese saber se o grupo ten algo que ver co TFC do alumno, pero si o é , a data de incorporación ao devandito grupo.

Por outra banda, un profesor á marxe de dirixir o TFC de algúns alumnos, pode ter colaborado con outros na realización de traballos pero sendo outro profesor o que o dirixe. Neste caso só é interesante coñecer que profesor axudou a que alumno. (Un alumno pode ser axudado por varios profesores) .